Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in 32/25 – ZJU-1) **Ministrstvo za notranje zadeve, Policija,** Štefanova ulica 2, Ljubljana, objavlja javni natečaj za zasedbo prostega uradniškega delovnega mesta za nedoločen čas, in sicer:

**višji kriminalist specialist** (šifra DM 72627) v Policijski upravi Maribor, Sektorju kriminalistične policije, Oddelku za računalniško preiskovanje.

Kandidat, ki se bo prijavil na prosto delovno mesto, mora izpolnjevati naslednje pogoje:

* višje strokovno izobraževanje/višja strokovna izobrazba policist (vsš) ali višješolsko izobraževanje (prejšnje)/višješolska izobrazba (prejšnja) policijski inšpektor ali višje strokovno izobraževanje/višja strokovna izobrazba ali višješolsko izobraževanje (prejšnje)/višješolska izobrazba (prejšnja);
* najmanj 3 leta in 6 mesecev delovnih izkušenj;
* da ni bi pravnomočno obsojen zaradi naklepnega kaznivega dejanja, za katero se storilec preganja po uradni dolžnosti, in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece;
* da zoper osebo ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti;
* da je državljan Republike Slovenije s stalnim prebivališčem v Evropski uniji;
* da ima vozniško dovoljenje B-kategorije;
* da nima dvojnega državljanstva;
* da ni član politične stranke in da o tem poda pisno izjavo;
* da ima znanje uradnega jezika;
* da je bil varnostno preverjen v obsegu in na način, kot je določen v Zakonu o organiziranosti in delu v policiji, in da zanj ne obstaja varnostni zadržek;
* opravljeno obvezno usposabljanje za imenovanje v naziv (če izbrani kandidat usposabljanja še ni opravil, ga mora opraviti v zakonsko določenem roku);
* opravljen izpit za izvajanje policijskih pooblastil (če izbrani kandidat izpita še ni opravil, ga mora opraviti v zakonsko določenem roku);
* dovoljenje za dostop do tajnih podatkov stopnje "zaupno" (kandidat ga lahko pridobi v okviru izbirnega postopka).

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.**

Zahtevane delovne izkušnje se skrajšajo za tretjino, če ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Pogoj za zasedbo navedenega delovnega mesta izpolnjujejo tudi policisti, ki so bili na podlagi 110. člena Zakona o organiziranosti in delu v policiji (Uradni list RS, št. 15/13, 11/14, 86/15, 77/16 in 77/17 - ZODPol) premeščeni s 30. 6. 2018 na delovna mesta, za katera se zahteva poklic policista in so bila sistemizirana zaradi uvedbe višješolskega poklicnega standarda, ter so na podlagi četrtega odstavka 110. člena ZODPol dolžni do 1. januarja 2026 pridobiti ustrezno višjo strokovno izobrazbo ali certifikat za nacionalno poklicno kvalifikacijo policist oziroma lahko opravljajo naloge na teh delovnih mestih na podlagi šestega odstavka 110. člena ZODPol, ker imajo srednjo strokovno izobrazbo in so imeli na dan uveljavitve akta (30. 6. 2018) najmanj 15 let delovne dobe pri opravljanju nalog policije ali pri opravljanju drugih primerljivih nalog v drugih državnih organih (npr. vojaška policija, finančna uprava) in so najmanj tri leta opravljali naloge policije, za katera se zahteva višja strokovna izobrazba v skladu z drugim odstavkom 110. člena ZODPol. Pogoj za zasedbo navedenega delovnega mesta izpolnjujejo ti policisti pod pogojem, da so imenovani v naziv z isto zaporedno številko, kot je določena za nazive na objavljenih prostih delovnih mestih.

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih.

Naloge delovnega mesta:

* izvajanje policijskih pooblastil,
* opravljanje ogledov hujših kaznivih dejanj, hišnih preiskav, zahtevnejših privedb, protibombnih pregledov,
* sodelovanje pri sestavljanju kazenskih ovadb in pripravljanju dokaznega gradiva,
* vodenje operativne obdelave,
* sodelovanje pri izvajanju prikritih preiskovalnih ukrepov,
* opravljanje drugih nalog s svojega delovnega področja, ki jih naroči nadrejeni,
* sodelovanje pri izvajanju programov izpopolnjevanja in usposabljanja,
* preprečevanje in odkrivanje kaznivih dejanj in storilcev,
* opravljanje nalog z delovnega področja oddelka,
* izvajanje nalog v skladu s 4. členom Zakona o nalogah in pooblastilih policije.

Posebnosti delovnega mesta: neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost, izpostavljenost dodatnim tveganjem, ki vplivajo na notranjo varnost v policiji.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji,
4. izjavo kandidata, da:

* je državljan Republike Slovenije s stalnim prebivališčem v Evropski uniji,
* nima dvojnega državljanstva,
* ima znanje uradnega jezika,
* ni član politične stranke,
* ima vozniško dovoljenje B-kategorije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot tri mesece,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Ministrstvu za notranje zadeve pridobitev podatkov iz 4. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa ustrezna dokazila).

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, če bo to potrebno.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil (kandidat navedeno opiše v priloženem obrazcu "Vloga za zaposlitev").

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne uvrstijo kandidati, ki ne izpolnjujejo natečajnih pogojev.

Izbrani kandidat bo delo na delovnem mestu višji kriminalist specialist opravljal v nazivu višji kriminalist specialist II z možnostjo napredovanja v naziv višji kriminalist specialist I. Z izbranim kandidatom bo sklenjeno delovno razmerje za nedoločen čas s polnim delovnim časom in trimesečnim poskusnim delom.Izbrani kandidat bo delo opravljal v prostorih Ministrstva za notranje zadeve, Policije, Policijske uprave Maribor, Maistrova ul. 2, Maribor, oziroma v drugih uradnih prostorih organa.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev"**, v zaprti ovojnici na naslov **MNZ RS, Štefanova ulica 2, 1501 Ljubljana**, z označbo **"za javni natečaj – višji kriminalist specialist, št. 1100-287/2025"**,in sicer **v 21 dneh** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na spletni strani Policije (www.policija.si)

Informacije o delovnem področju: g. Borut Štok, vodja Oddelka za računalniško preiskovanje, tel. št. 02 222 15 26. Informacije o izvedbi javnega natečaja: ga. Sabina Bernjak, Urad za organizacijo in kadre, tel. št. 01 428 48 24.

V besedilu natečaja navedeni izrazi v moški slovnični obliki so uporabljeni kot nevtralni za ženske in moške.